U Dublinu je održan ždrijeb kvalifikacijskih skupina za Europsko nogometno prvenstvo koje će se tijekom lipnja i srpnja 2020. igrati u 12 država.

Hrvatska je imala dobar ždrijeb i igrat će u skupini E s pet reprezentacija u kojoj će biti i Wales, Slovačka, Mađarska i Azerbajdžan.

Zanimljivo, Njemačka i Nizozemska opet će biti zajedno u grupi, baš kao u Ligi nacija. Bilo je pitanje tko će izvući Nijemce iz druge jakosne skupine, a nesretni su bili baš Nizozemci.

Od ukupno 24 sudionika Eura, njih 20 stići će preko kvalifikacija – prvoplasirani i drugoplasirani u grupama. Ostala četiri dobit ćemo nakon play-offova Lige nacija koji su na rasporedu u ožujku 2020. godine.

Utakmice prvog kola kvalifikacija bit će odigrane od 21. do 23 ožujka 2019. godine, a posljednje je kolo na rasporedu od 17. do 19. studenog sljedeće godine.

Euro 2020. igrat će se u 12 europskih država od 12. lipnja do 12. srpnja, a polufinalni dvoboji (7. i 8. srpnja) i finale bit će odigrani na stadionu Wembley u Londonu.

Jeste li zadovoljni skupinom koju je dobila Hrvatska? da, sigurno smo prvi ili drugi

ne, mogli smo proći i bolje

ne znam, treba biti oprezan da, sigurno smo prvi ili drugi

ne, mogli smo proći i bolje

ne znam, treba biti oprezan Ukupno glasova: 2985

Kvalifikacijske skupine za Euro 2020:

Grupa A: Engleska, Češka, Bugarska, Crna Gora, Kosovo

Grupa B : Portugal, Ukrajina, Srbija, Litva, Luksemburg

Grupa C : Nizozemska, Njemačka, Sjeverna Irska, Estonija, Bjelorusija

Grupa D : Švicarska, Danska, Irska, Gruzija, Gibraltar

Grupa E : HRVATSKA, Wales, Slovačka, Mađarska, Azerbajdžan



Grupa F : Španjolska, Švedska, Norveška, Rumunjska, Farski otoci, Malta

Grupa G : Poljska, Austrija, Izrael, Slovenija, Makedonija, Latvija

Grupa H : Francuska, Island, Turska, Albanija, Moldavija, Andora

Grupa I : Belgija, Rusija, Škotska, Cipar, Kazahstan, San Marino

Grupa J : Italija, BiH, Finska, Grčka, Armenija, Lihtenštajn

Termini kvalifikacija za Euro 2020.:

1. kolo: 21.-23. ožujka 2019.

2. kolo: 24.-26. ožujka 2019.

3. kolo: 7.-8. lipnja 2019.

4. kolo: 10.-11. lipnja 2019.

5. kolo: 5.-7. rujna 2019.

6. kolo: 8.-10. rujna 2019.

7. kolo: 10.-12. listopada 2019.

8. kolo: 13.-15. listopada 2019.

9. kolo: 14.-16. studenog 2019.

10. kolo: 17.-19. studenog 2019.